पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़ । पीजीआई में भर्ती अपने मरीज को खोजने के लिए अब आपको ज्यादा मेहनत करने की जरूरत नहीं होगी। इंक्वायरी पर सिर्फ मरीज का नाम और पता पूछते ही पता चल जाएगा कि वह कहां और किस वार्ड में भर्ती है। मंगलवार को पीजीआई में लॉन्च किए गए एडमिशन, डिस्चार्ज एंड ट्रांस्फर (एडीटी) सब मॉड्यूल यह पूरी जानकारी मरीज ही नहीं, बल्कि डॉक्टर्स और नर्सेस तक भी पहुंचाएगा।
यह न सिर्फ मरीजों के परिचितों के लिए मददगार है, बल्कि डॉक्टर्स भी जान सकेंगे कि मरीज का पहले पीजीआई में कहां-कहां ट्रीटमेंट हुआ। मॉड्यूल से नर्सेस स्टाफ को मैन्युअल रिकॉर्ड बनाने में वक्त की बर्बादी से भी छुटकारा मिल जाएगा। लॉन्चिंग के मौके पर पीजीआई डायरेक्टर प्रो. वाईके चावला, कम्प्यूटराइजेशन मॉनिटरिंग कमेटी चेयरमैन प्रो. एससी शर्मा और वाइस चेयरमैन प्रो. एलएन यदनापुड़ी भी मौजूद थे।
डॉक्टर्स को ट्रीटमेंट में मदद देगा मॉड्यूल: यह मॉड्यूल डॉक्टर्स को पेशेंट के ट्रीटमेंट में मदद करेगा। मरीज के पीजीआई में पहली बार आते ही मिला डिजिटल कोड हमेशा वही रहेगा। मरीज चाहे किसी भी बीमारी के लिए किसी भी डिपार्टमेंट जाए तो डॉक्टर को पता होगा कि मरीज की पास्ट हिस्ट्री क्या है। इसे जानने के बाद डॉक्टर को आगे ट्रीटमेंट में मदद मिलेगी। पास्ट हिस्ट्री भी मॉड्यूल पर दर्ज होगी।
भविष्य की प्लानिंग आसान: मॉड्यूल पीजीआई को भविष्य की प्लानिंग तैयार करने में भी मदद देगा। प्रोजेक्ट से जुड़े प्रो. प्रो. एलएन यदनापुड़ी के मुताबिक यह सिस्टम इमरजेंसी, ट्रॉमा सेंटर से लेकर ओपीडी और दूसरे सेंटर्स में रोजाना मरीजों का डॉटा अपडेट करता रहेगा।
किस डिपार्टमेंट पर ज्यादा बोझ है या कहां ज्यादा मरीज आ रहे हैं और ट्रीटमेंट बेहतर के लिए किस डिपार्टमेंट में इंफ्रास्ट्रक्चर या स्टाफ की जरूरत है, इसका भी पता चल सकेगा।
ओटी-रेडियोलॉजी भी जुड़ेंगे मॉड्यूल से: प्रो. एलएन यदनापुड़ी ने बताया कि जल्द ही पीजीआई की सभी ओटी और रेडियोलॉजी भी इस मॉड्यूल से जुड़ जाएंगे। उसके बाद मरीज के ओटी पहुंचने और वापस रिकवरी में आने की भी अपडेट मिलेगी। इस तरह आने वाले वक्त में पीजीआई में भर्ती होने वाले मरीज की मिनट टू मिनट अपडेट पेशेंट के अटेंडेंट से लेकर परिचितों को पता चलता रहेगा।
यह होगी पूरी प्रक्रिया
किसी भी पेशेंट के पीजीआई में भर्ती होते ही पूरी जानकारी सिस्टम पर डाल दी जाएगी। ओपीडी या इमरजेंसी में आते ही सीआर नंबर के साथ 12 डिजिट का कोड दिया जाएगा, जो हमेशा मरीज के साथ रहेगा। वह कितने भी साल बाद पीजीआई आए तो भी कोड यही रहेगा।
मरीज अगर कभी पीजीआई में एडमिट होता है तो उसके परिजन या परिचित इंक्वायरी पर सिर्फ मरीज का नाम और उम्र बताकर यह जान सकेंगे कि इस वक्त मरीज कहां और किस वार्ड में भर्ती है। इमरजेंसी या ओपीडी से वार्ड में भर्ती होते ही नर्सिंग स्टाफ मरीज की डिटेल अपडेट कर बता देगा कि मरीज किस वार्ड में किस बेड पर भर्ती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn